રાજ્યની ઘણી મોટી કંપનીઓ-પેઢીઓની વેટ અને હવે GST ચુકવણી બાકી છે. જેને લઇને તંત્ર દ્વારા આવી કંપનીઓ-પેઢીઓને વર્ષોથી બાકી વેટ અને હવે GSTની ચુકવણી તાકીદે કરી દેવા માટે નોટિસો ફટકારાઈ છે. સાથે સાથે ડિપાર્ટમેન્ટના ચોપડે એવા ઘણા રીઢા ડિફોલ્ડરો પણ નોંધાયેલા છે કે જેમની વર્ષોથી વેટની ચુકવણી બાકી છે. તેવા ડિફોલ્ટરો સામે કડકાઇ કરવા માટે પણ તંત્રએ કમર કસી છે. આ ઉપરાંત ગત હિસાબી વર્ષ દરમિયાન સ્ટેટ GSTના અધિકારીઓ દ્વારા અમદાવાદના રજવાડું સહિત ગુજરાતભરની સંખ્યાબંધ હોટેલો અને રેસ્ટોરન્ટ પર દરોડા પાડીને તેમની લાખોની GST ચોરી શોધી કાઢવામાં આવી હતી. જે અંગેની તપાસ બાદની રિકવરી માટે કામગીરી શરૂ કરી દેવામાં આવી છે. આ ઉપરાંત ચાલુ હિસાબી વર્ષમાં પણ GST ચોરી કરતી મોટી હોટેલો અને રેસ્ટોરન્ટની ઘણી વિગતો ડિપાર્ટમેન્ટ પાસે હોવાથી આગામી દિવસોમાં તેમના ઉપર તવાઇ બોલાવવામાં આવશે.